CELEX: 52004PC0236
Language: da
Date: 2004-04-06
Title: Forslag til Rådets forordning om ændring af Rådets forordning (EF) nr. 2229/2003 om indførelse af en endelig antidumpingtold og endelig opkrævning af den midlertidige told på importen af silicium med oprindelse i Rusland

Avis juridique important

|

52004PC0236

Forslag til Rådets forordning om ændring af Rådets forordning (EF) nr. 2229/2003 om indførelse af en endelig antidumpingtold og endelig opkrævning af den midlertidige told på importen af silicium med oprindelse i Rusland  /* KOM/2004/0236 endelig udg. */  

Forslag til RÅDETS FORORDNING om ændring af Rådets forordning (EF) nr. 2229/2003 om indførelse af en endelig antidumpingtold og endelig opkrævning af den midlertidige told på importen af silicium med oprindelse i Rusland(forelagt af Kommissionen)BEGRUNDELSERådet indførte ved forordning (EF) nr. 2229/2003 en endelig antidumpingtold på importen af silicium med oprindelse i Rusland.Inden offentliggørelsen af de endelige afgørelser afgav en russisk eksporterende producent tilsagn, men på et stadium hvor det administrativt var umuligt at indføje selskabets tilsagn i forordningen om den endelige told.Dette tilsagn vil blive godkendt formelt ved Kommissionens afgørelse. Det er derfor nødvendigt at ændre Rådets forordning (EF) nr. 2229/2003 under hensyn til den pågældende afgørelse.Det foreslås derfor, at Rådet vedtager vedlagte forslag med henblik på offentliggørelse i Den Europæiske Unions Tidende samtidig med den parallelle Kommissionens afgørelse.Forslag til RÅDETS FORORDNING om ændring af Rådets forordning (EF) nr. 2229/2003 om indførelse af en endelig antidumpingtold og endelig opkrævning af den midlertidige told på importen af silicium med oprindelse i RuslandRÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab,under henvisning til Rådets forordning (EF) nr. 384/96 af 22. december 1995 om beskyttelse mod dumpingimport fra lande, der ikke er medlemmer af Det Europæiske Fællesskab [1] ("grundforordningen"), særlig artikel 8 og 9,[1]  EFT L 56 af 6.3.1996, s. 1, senest ændret ved Rådets forordning (EF) nr. 461/2004 (EUT L 77 af 13.3.2004, s. 12.)under henvisning til forslag forelagt af Kommissionen efter høring af Det Rådgivende Udvalg, ogud fra følgende betragtninger:(1) Rådet indførte ved forordning (EF) nr. 2229/2003 [2] en endelig antidumpingtold på importen af silicium med oprindelse i Rusland ("forordningen om endelig told").[2]  EUT L 339 af 24.12.2003, s. 3.(2) SKU LLC, Sual-Kremny-Ural, og ZAO KREMNY, der er samarbejdsvillige eksporterende producenter i Rusland og hører til SUAL Holding Group, afgav sammen med deres forbundne forhandler, ASMP GmbH, i Schweiz (SKU LLC, Sual-Kremny-Ural, ZAO KREMNY og ASMP GmbH benævnes i det følgende tilsammen som "selskabet") et tilsagn, som kunne godtages, inden offentliggørelsen af de endelige undersøgelsesresultater, men på et stadium, hvor det administrativt var umuligt at indføje godkendelsen af tilsagnet i forordningen om endelig told.(3) Kommissionen godtog ved afgørelse nr. [...] [3] det tilsagn, der blev afgivet af selskabet. Begrundelsen for godtagelsen af tilsagnet er angivet i den pågældende afgørelse. Rådet anerkender, at det reviderede tilsagn afhjælper de skadevoldende virkninger af dumping og mindsker risikoen for omgåelse i form af krydskompensation med andre varer.[3]  Se s. [...] i denne Tidende.(4) På baggrund af godtagelsen af tilsagnet er det nødvendigt at ændre forordning (EF) nr. 2229/2003 i overensstemmelse hermed -UDSTEDT FØLGENDE FORORDNING:Artikel 1Der foretages følgende ændringer i forordning (EF) nr. 2229/2003:1. Artikel 2 bliver til artikel 3, og artikel 3 bliver til artikel 4.2. Følgende indsættes som artikel 2:"Artikel 21. Importerede varer, der er angivet til fri omsætning af selskaber, som afgav tilsagn, der er godtaget ved og nævnt i Kommissionens afgørelse [...], undtages fra den antidumpingtold, der er indført ved artikel 1, forudsat at de er fremstillet, afsendt og faktureret direkte af nævnte selskaber til den første uafhængige køber i Fællesskabet, og forudsat at sådan import ledsages af en handelsfaktura med mindst de oplysninger, der opført i bilaget, og et certifikat for den kemiske analyse af hver kvalitet af den pågældende vare, der er specificeret i handelsfakturaen.2. Undtagelse fra tolden er yderligere betinget af, at de varer, der angives og frembydes for toldmyndighederne, svarer nøjagtigt til beskrivelsen i handelsfakturaen og certifikatet for den kemiske analyse."3. Følgende indsættes som bilag:"BILAGFølgende oplysninger skal fremgå af den handelsfaktura, der ledsager salg af silicium i Fællesskabet, som er omfattet af tilsagnet:1. Overskrift "HANDELSFAKTURA, SOM LEDSAGER VARER OMFATTET AF ET TILSAGN".2. Navnet på det i artikel 2, stk. 1, nævnte selskab, der udsteder fakturaen.3. Fakturaens nummer.4. Fakturaens udstedelsesdato.5. Den Taric-tillægskode, under hvilken de af fakturaen omfattede varer skal toldbehandles ved Fællesskabets grænse.6. En nøjagtig varebeskrivelse, herunder:- varekodenummer- den varebeskrivelse, der svarer til varekodenummeret- selskabets eventuelle varekodenummer- KN-kode- mængde (i tons)7. En beskrivelse af salgsbetingelserne, herunder:- pris pr. ton- betalingsbetingelser- leveringsbetingelser- samlede rabatter og nedslag.8. Navnet på det selskab, der handler som importør, og til hvilket fakturaen er udstedt direkte af selskabet.9. Navnet på den ansatte i selskabet, der har udstedt handelsfakturaen, og følgende underskrevne erklæring:"Undertegnede bekræfter, at salget til direkte eksport fra [selskabets navn] til Det Europæiske Fællesskab af de varer, der er omfattet af denne faktura, finder sted inden for rammerne af og i henhold til det tilsagn, der er afgivet af [selskabets navn], og som Europa-Kommissionen har godtaget ved [afgørelse nr. [...]]. Jeg erklærer, at oplysningerne i denne faktura er fuldstændige og korrekte."Artikel 2Denne forordning træder i kraft dagen efter offentliggørelsen i Den Europæiske Unions Tidende.Denne forordning er bindende i alle enkeltheder og gælder umiddelbart i hver medlemsstat.Udfærdiget i Bruxelles, denPå Rådets vegneFormand